เรื่องร้องเรียน (สะพาน,ต้นไม้,แสงสว่าง,ความปลอดภัย) วันที่ 2022-07-19 09:06:20 — แขวงวัดกัลยาณ์ เขตธนบุรี กรุงเทพมหานคร
เชิญผู้ว่ามาวิ่งใต้สะพานปกเกล้า ฝั่งวัดประยูร ก่อนจะขึ้นไปสะพานพุทธ ฝั่งพระนครด้วย ท่านจะเห็นความเสื่อมของบริเวณใต้สะพาน ที่มีคนไร้บ้านยึดเอาสถานที่นี้เป็นที่นอน วางของไว้เกะกะมากมาย สถานที่นี้ก็เป็นสถานที่ประวัติศาสตร์ ที่ควรจะอนุรักษ์ให้ไม่เสื่อมโทรม เป็นทางผ่าน ที่เด็กนักเรียนศึกษานารี และผู้คนสัญจรเดินขึ้นสะพานไปทำงานปากคลองตลาดบ้าง เดินไปขึ้นรถเมลสาย 8 แต่เช้ามืด มีทัวร์ต่างชาติขี่จักรยานผ่านวันละหลายรอบ ขาดความปลอดภัยเป็นอย่างมาก

หลายปีก่อน เขตธนบุรีบอกจะพัฒนาสถานที่นี้เป็นสถานที่ออกกำลังกาย สนามเด็กเล่น ปลูกต้นไม้สวยๆเป็นที่พักผ่อนหย่อนใจ ผ่านมานานไม่ทำอะไร  ไฟตามทางก็ติดบ้างไม่ติดบ้าง ไม่มาสนใจ กลางคืนบริเวณนี้มืดมาก มองไปอีกด้านคนไร้บ้านก็นอนเกะกะ น่ากลัว ไม่ปลอดภัยเลย ขอท่านพิจารณา พัฒนาส่วนนี้ด้วยครับ ขอบคุณครับ